EN DOKUMENTARSERIE FRA NETFLIX
HAVENE VÅRE
En stor strøm stiger sakte opp fra avgrunnen
midt i verdens største hav...
LEST AV BARACK OBAMA
...der den avlaster en utslitt knølhval
som nettopp har blitt mor.
Hun har krysset 480 mil med åpent hav for å føde...
...i dette rolige, tropiske farvannet.
Knølhvaler er intelligente og følsomme.
Her får de freden og tiden de trenger
til å etablere de viktige båndene mellom mor og barn.
En klem bekrefter en av naturens sterkeste forbindelser.
Men de kan ikke bli her.
Om de blir truffet av en storm på åpent hav,
kan det skille dem ad.
Så de drar mot det eneste tilfluktsstedet i denne delen av det sentrale Stillehavet,
Hawaii-øyene.
Det er farlig å komme seg dit.
Knølhvalhanner patruljerer øyenes ankomstleier...
...vel vitende om at alle voksne hunner som kommer hit, snart er paringsklare,
og vel verdt jakten.
Ungen på to tonn er uvitende om farene.
Men babyer kan bli drept eller forsvinne når 40 tonn tunge hanner herjer.
Så mamma kommuniserer ved å hviske, og prøver å ikke bli overhørt.
Å beskytte sønnen er det hun prioriterer.
Men han vil leke.
Hans uskyldige plasking avslører dem.
Nå er kappløpet i gang.
De akselererer til 25 kilometer i timen.
Et dusin rivaler begynner å konkurrere om henne...
...i et brunstløp.
Med ungen på slep kan ikke mamma stikke av fra dem.
Hun er fanget.
Og alt hun kan gjøre nå, er å prøve å beskytte ungen...
...mens hannene kjemper om å være nær henne.
Åtti tonn spekk og muskler kolliderer.
Mamma bruker sin 4,5 meter lange sveiv
til å fordrive en hann som kommer for nær.
Hun gjør alt hun kan for å beskytte babyen sin.
Han blir raskt sliten.
Men de har grunt vann forut.
Så kommer den største hannen igjen...
...og slipper ut en barriere av bobler.
Det er en oppvisning av dominans...
...for å vise at han har energi til overs.
Han tvinger bort rivaler som kommer for nær.
Dermed får mor og barn sjansen til å dykke ut av syne.
Hun tillater ham å eskortere dem begge i sikkerhet.
Under hans beskyttelse kan de hvile.
Og hvis han er tålmodig nok, kan hun med tiden velge å pare seg med ham.
Men ungen er det viktigste for henne.
Nå kan han die i fred...
...og leke trygt...
...og plaske rundt så mye han vil.
Om bare noen få måneder vil mamma og ungen hennes,
sammen med de andre knølhvalene ved Hawaii,
starte på turen nordover
mot de matrike sommerfôringsplassene
et halvt hav unna.
Havene våre er så enorme at de gir planeten vår fargen sin.
Gjennom hele menneskehetens historie har de vært en portal til det ukjente.
Selv i dag er havets overflate en portal til en annen verden.
En full av mystikk...
...og drama...
...bebodd av så intelligente skapninger
som så sjelden er sett
at vi bare så vidt har begynt å bli kjent med dem.
Men når verden gjennomgår en forandring uten like...
...gjør havene våre det samme.
Vi skal få se utrolige måter å overleve på...
...når vi sammen står overfor en verden i rask endring.
Vi skal få oppleve utfordringene deres...
...avsløre hemmelighetene deres
og oppdage liv som ligner mer på våre...
...enn vi kunne ha forestilt oss.
Det har aldri vært viktigere å utforske underverkene...
...overraskelsene...
...og gledene ved livet i havene våre.
Reisen vår begynner i det enorme blå som dekker nesten en tredel av planeten.
STILLEHAVET
Av alle våre hav er Stillehavet det største og dypeste.
Mange strømmer spinner i dette mektige havet,
men én forener dem alle.
Den er en del av jordens kraftigste kretsløp av vann.
Vi kaller den den globale havstrømmen...
...og den gir liv til Stillehavet på de utroligste vis.
Som ved revene vest i Stillehavet,
der den bidrar til
den største variasjonen av sjøliv som finnes noe sted.
Her bor verdens mest berømte fisk.
En klovnefisk.
Og familien hans.
De bor i en anemone på kanten...
...og de har havutsikt.
Den store strømmen forfrisker korallene som utgjør denne verdenen...
...og hjelper dem med å blomstre...
...ved å levere rent, oksygenrikt vann fra det åpne havet på døra.
Akkurat det denne lille fyren trenger.
For snart blir han førstegangsforelder.
Mamma har lagt over 100 dyrebare egg, og nå er det pappas jobb å passe på dem.
Det betyr å holde dem rene...
...børste bort skitt og sand...
...og gi pleie døgnet rundt.
I revet vrimler det av rovdyr...
...og en velpleid anemone beskytter familien med sine stikkende tentakler...
...hvis pappa utfører pliktene sine...
...og holder alt tipp topp.
Men å holde styr på husarbeidet
og holde eggene rene, er ikke lett.
Særlig i dag.
En flåte av flytende steiner.
Et tegn på naturkrefter i sving.
For et sted langt unna,
har en undersjøisk vulkan hatt utbrudd.
Det har skapt pimpstein,
milliarder av gassfylte vulkanske steiner,
som kan fraktes tusenvis av kilometer
med den globale havstrømmen.
Det er en nybakt fars verste mareritt.
Men på lang sikt
kan faktisk dette kaoset være godt nytt for hele nabolaget.
For pimpstein oppløses sakte
og frigjør næringsstoffer som fremmer utvikling og vekst.
Litt skitt skader visst ikke likevel.
Hvor enn den flyter, gir den store strømmen utrolige skatter,
og i Stillehavet ledes dens vei av en kolossal kraft.
En med makt til å lage fjell.
En 40 000 kilometer lang kjede med aktive vulkaner, kjent som ildringen,
omkranser dette havet.
Fra det vestlige Stillehavet danner de en kystlinje av fjell
som styrer den store strømmen i en sløyfe nordover
og frakter over 50 millioner tonn med tropisk vann hvert sekund
mot Japans øyer...
...der den varmer opp vannet rundt til 26,7 grader Celsius.
Akkurat nok til å opprettholde tropiske korallrev
lenger nord enn noe annet sted på jorden.
En ung Sepia latimanus...
...er ute etter romantikk.
For i dag starter det årlige sepiablekksprut-ballet
som holdes om våren, når den økende varmen i vannet
gir dem lyst til å finne en partner.
Sepiablekksprut har en enestående evne til å formidle følelser via huden sin.
Men denne superkraften kan også være en svakhet.
Særlig om man er litt nervøs før første stevnemøte.
En hunn har fanget oppmerksomheten hans.
Pust dypt inn.
La det stå til.
Når han nærmer seg,
kobler hjernen hans direkte til tusenvis av piksler i huden hans
for å si:
"Hei. Jeg er kul, rolig og avslappet."
Akkurat det hun vil ha.
Men nå blir det bråk.
Disse tøffe karene viser aggresjonen sin tydelig.
Fremferden og sebrastripene betyr at de er sinte...
...og ikke redde for å havne i slåsskamp.
Den unge hannen fordrives.
Men som med Hulken, bør de ikke gjøre ham sint.
De vil ikke like ham når han er sint.
Han viser straks sine egne intense sebrastriper.
Med temperamentet sluppet løs...
...skremmer han bort en rival.
Og han drar tilbake til hunnen.
Men hun vil ikke ha en tøffing.
For å vinne hennes gunst, må han beholde roen.
Så, i en utrolig oppvisning...
...deler han personligheten sin i to.
Med sine avslappede farger viser han hunnen at han er rolig...
...mens rivalene får se hans maskuline striper.
Med litt sinnemestring har superkraften hans blitt en fordel.
Han har vist at han er en sterk, men følsom type.
Endelig er hun imponert.
Ting går fort i sepiablekksprutenes verden.
Og plutselig skal de stifte familie.
Hun legger eggene deres
der de holdes varme og tilføres oksygen av havstrømmen.
Herfra endrer også den store strømmen karakter,
og den blir rik på mineraler når den passerer de aktive vulkanene
som markerer den nordlige grensen av ildringen.
Sånn at når den ankommer Alaska tre år senere...
...bidrar den til et årlig festmåltid.
Knølhvaler.
De har reist helt fra Hawaii i påvente av denne sesongens rikdommer.
Men fisket er ikke som før.
For nå for tiden kommer ofte våre fiskeflåter frem først.
Vår appetitt på fisk betyr
at marine rovdyr må konkurrere med oss.
Men disse to tvilsomme typene har et hemmelig sted.
Og en plan...
...om å lure menneskene.
Ved å stjele fisk...
...fra et lakseoppdrettsanlegg.
Disse merdene inneholder 14 millioner unglakser
som snart skal slippes løs for å bygge opp bestanden i det fri.
Hvorfor kjempe mot fiskeflåtene når du har en stående buffé?
Men dette er fiskeverdenens Fort Knox.
Du kan ikke snike deg forbi vakten når du er 15 meter lang.
I motsetning til andre tyver.
Det virker som et umulig oppdrag.
Men denne listige duoen har undersøkt området i årevis.
Og de har en plan...
...om å slå til straks anlegget slipper de unge laksene fri.
Første steg: Få timingen rett
og ligg lavt.
Når kysten ser klar ut,
låses hvelvet opp.
Lyden av kjetting er som en middagsklokke...
...og den varsler hvalene om at premien er i farta.
Andre steg: Bryt deg inn før unglaksene kommer seg ut.
Det er en kjapt brekk...
...men de fleste fiskene kommer seg ut og sprer seg utover mot havet.
Så siste steg er å blåse et nett av bobler...
...som skjuler et nytt mattriks...
...der de bruker sveivene for å gjete fiskene til en tettere ball.
De kriminelle mesterhjernene har begått et perfekt ran...
...selv om nok laks rømmer til at antallet i naturen vil øke.
Det er ingenting menneskene kan gjøre...
...for å stoppe havets tyver på 40 tonn.
Når den begynner å følge kystlinjen sørover,
beriker den kalde, næringsrike strømmen den vulkanske vestkysten av Nord-Amerika...
...og nærer skoger av kjempetare,
der enkelte rager 55 meter over havbunnen...
...og huser et utrolig mangfold av liv.
Hvert nivå er bebodd.
Sjøløver svever gjennom grenene.
Otere hviler i tretoppene...
...og spiser på skogens bunn,
som beskytter en fortryllende verden av virvelløse dyr.
Havstrømmens påvirkning forvandler til og med livet utenom havet.
Den holder liv i flere tusen kilometer med regnskog på kysten,
inkludert de høyeste trærne på jorden.
De kan bare vokse her, der strømmen kjøler ned luften,
bader dem i havtåke og gir dem mykt regn...
...noe som holder hele kystlinjen kjølig.
Når havstrømmen når Los Angeles, sakker den ned,
og på noen få rolige sommerdager
varmes overflatelaget akkurat nok...
...til å legge til rette for et fantastisk skue.
Dette utrolige lyset kalles bioluminescens,
gløden fra milliarder av mikroskopiske plankton.
Hver gang de blir forstyrret, avgir de et glimt.
Og det er dette disse Kaliforniasjøløvene har ventet på.
Når store stimer med sardiner spiser av planktonet,
lyser de opp...
...og retter søkelyset mot seg selv.
All aktiviteten trekker delfiner til festmåltidet.
Naturens fyrverkeri avgir så mye lys at rovdyr som jakter om dagen, kommer til.
Hvem skulle trodd det? Et av naturens største lysshow
gjemmer seg rett foran oss...
...rett bortenfor Los Angeles' skarpe lys.
Når den store strømmen flyter mot tropene,
bryter en del av den inn i et ørkensjø.
Mexicogolfen i California.
Ved å stadig fylle på med vann, holder strømmen golfen fruktbar og kjølig.
Den har blitt kalt verdens akvarium...
...grunnet det store mangfoldet av fisk.
Men ikke all fisk liker å vanke i gjenger.
I det grunne vannet
er det en miniatyrverden som tilbyr et mer privat tilholdssted.
Denne hunnen av arten Emblemaria hypacanthus
ser etter en partner.
Flere to tommer lange hanner vil gjerne kjempe om hennes gunst.
Men hun vil ha den som er i best form...
...størst...
...og mest velkledd.
Så hvorfor ikke velge...
...med en dansekonkurranse...
...og se hvem som har best rytme...
...stil
og utholdenhet?
Hver av hannene legger til egne dansetrinn og prøver å overgå hverandre.
Flott strekk.
Kult trinn.
Men hva er dommen?
Har fiskene talent?
Det blir et "nei" fra henne.
Men man trenger ikke å bli voldelige.
Her er nok en hunn.
Festen kan fortsette hele dagen...
...her i Mexicos mest eksklusive ballsal.
Den globale havstrømmen flyter med stor kraft bort fra Amerika
og inn i det sentrale Stillehavet.
I denne villmarken
må reisende tilbakelegge store avstander for å finne mat.
Og der de kan, reiser de med strømmen.
Som disse, Stenella longirostris.
De kunne lett ha mistet hverandre her ute.
Så de utfører piruetter opptil tre meter opp i lufta.
De bråkete plaskene holder dem samlet.
Slik kan de cruise i superflokker på opptil 5000 individer.
Her ute, langt under bølgene,
skaper ildringen undersjøiske vulkaner og dyphavsventiler...
...som endrer strukturen til havbunnen...
...med konsekvenser for de som svømmer langt der oppe.
En djevelrokke som haiker med strømmen.
Vingespennet hennes på åtte meter lar henne forsere havet med letthet.
Hun skal til et hemmelig møte i havet.
Et undersjøisk fjell stiger opp fra avgrunnen.
En av over 30 000 topper skjult under Stillehavets overflate.
De er laget av lava, og har alle en unik magnetisk signatur
fra jordens metaller skjult i seg...
...og hun kan merke dem med en sans hun deler med sine slektninger.
Haier.
Dette gjør undersjøiske fjell til møteplasser.
Og det gir enslige havvandrere en sjelden mulighet til sosialisering.
Men mennesker har utnyttet mange av disse fjellene...
...og fisket dem tomme.
De siste 50 årene
har antallet haier gått ned med 90 % i noen deler av Stillehavet,
noe som ødelegger skjøre økosystemer.
Bare ved å beskytte disse undersjøiske fjellene
kan vi se hvordan de beriker livet i det sentrale Stillehavet.
De minner oss på hvilken overflod havene våre kan by på
når vi velger å passe på dem.
Tre firedeler av verdens vulkanske aktivitet skjer under vannet.
Men med noen års mellomrom bryter vulkaner overflaten...
...og danner nye øyer idet lava siver ut gjennom jordskorpen.
Når lavaen møter havet, avkjøles den raskt og danner forrevne kystlinjer.
Nesten 1000 kilometer utenfor Ecuador
ligger en kjede av vulkanske øyer som har reist seg i den globale havstrømmens vei.
Galápagosøyene.
Øyenes aktive vulkaner danner en intrikat kystlinje...
...og en mulighet for et banebrytende rovdyr.
Galapagossjøløven...
...og familien hans.
Valpen er fortsatt for ung til å fange sin egen mat.
Så mamma og pappa...
...må stå for jakten.
De har valgt å slå seg ned på disse ugjestmilde vulkanske steinene
av en god grunn.
De er beskyttet fra det åpne havet av en labyrint av renner og grunne bukter.
Samtidig kan de også nå
noen av de mest fiskerike vannene i Stillehavet.
Når den store strømmen treffer disse vulkanske øyene,
føres vann fullt av mat opp
og gjør overflaten næringsrik...
...og setter i gang en eksplosjon av liv rett utenfor kysten.
Men for sjøløvene
blir det ikke lett å ta noe av dette med hjem til ungen.
For de har konkurranse.
Svarttippede revhaier.
Oppstrømningen tiltrekker seg gulfinnet tunfisk,
en av de raskeste fiskene i havet...
...som kan komme opp i en fart på 64 km/t.
Sjøløvene har ikke sjans til å fange dem her ute.
Tunfisk unngår vanligvis grunt vann.
Så alfahannen blåser en vegg av bobler
som stopper flukten deres og tvinger dem mot kysten.
Med samarbeid driver sjøløvene tunfiskene inn i et gammelt lavaleie...
...og inn i en felle.
Nå har sjøløvene overtaket.
Men ferten av blod varsler rivalene.
Alfahannen har byttet sitt, men er omringet av haier.
Ett bitt kan skade ham og gjøre ham ute av stand til å forsørge familien.
Når alt er over, er han uskadd.
Men han har mistet byttet.
Men valpen trenger mat.
Så mamma gir ikke opp.
Og haiene vet det.
Så sjøløvens eneste sjanse er
å drive tunfisken dit haiene ikke kan følge etter.
Rett ut av havet.
Endelig har ungen hennes all maten hun kan ønske seg,
takket være foreldrenes unike jaktferdigheter,
som man ikke ser andre steder...
... enn på Galápagosøyene.
Den globale havstrømmen fortsetter å gi hele Stillehavet liv,
og den bruker fire år på å krysse
den største strekningen med åpent hav på jorden.
Det er over 19 000 kilometer bredt, det sørlige Stillehavet.
En grønn havskilpadde håper på å finne mat.
Hun lytter etter lyden av bølger i det fjerne.
Store dønninger, drevet av vinden, bryter på grunnen
og frigjør noen av verdens kraftigste bølger.
Dette er ikke noe for de lettskremte.
For under alle disse polynesiske bølgene...
...er det utfordrende...
...når flere hundre tonn havvann kan styrte ned med hver bølge.
Folk har surfet på bølgene her i århundrer...
...men skilpaddens forfedre taklet bølgene lenge før vi kom.
Hun vet å klare seg i bølgene.
I motsetning til enkelte.
Dessuten er hun ikke her for å surfe.
Hun vil ha bufféen.
Hun vet at de beste algene vokser der koraller ikke kan,
akkurat der bølgene bryter.
Takket være disse evnene får hun det beste beitet for seg selv.
Alle i det sørlige Stillehavet må takle naturens mektigste krefter.
Da en vulkan eksploderte på Tonga i 2022...
...frigjorde det energi tilsvarende 1000 atombomber...
...og sendte sjokkbølger rundt planeten.
Men det er i denne typen kaos vi ser ildringens mest overraskende rolle.
Gjennom millioner av år
har utbrudd skapt en arv på mer enn 20 000 paradisøyer.
Hver av dem er et springbrett for liv...
...som hjelper skapninger å spre seg over Sør-Stillehavets enorme avstander.
Og en sjelden gang
samarbeider ildringen med den store havstrømmen
om å gi disse langveisfarende en ekstra livlinje,
ved å frakte flåter av pimpstein...
...som tilbyr haikere en trygg reise.
Helt til Australias Great Barrier Reef.
Og tilbake dit vi startet reisen vår, til korallrevene vest i Stillehavet.
Et nytt hjem å omsider slå seg til ro i.
Om de finner en plass blant de fastboende.
På vår reise rundt i Stillehavet
har den globale havstrømmen forvandlet ildringens destruktive natur
til en mektig livgivende kraft.
Men dens episke tusen år lange reise...
...gjennom alle havene våre...
...er bare i startfasen.
Etterpå...
...flyter strømmen inn i Det indiske hav.
Det er livlig og spektakulært...
...men svært konkurransepreget.
Når det står overfor vår økende påvirkning...
...er det de smarteste...
...som vil finne nye måter...
...å overleve på.
Tekst: Susanne Katrine Høyersten